మెల్లి మెల్లిగా బాలీవుడ్లో అవకాశాలను పెంచుకుంటున్న ఆ సొట్టబుగ్గల సుందరి రీసెంట్గా మరో ఇల్లు కొనుక్కోవడానికి ప్లాన్ చేసుకుంటోందట. అయితే అమ్మడు ఇలా కొత్త ఇల్లు కొనుక్కోవడం వెనుక అసలు కథ వేరే ఉందని టాక్ వినిపిస్తోంది.సినిమాల ద్వారా పాపులరయ్యే ముద్దుగుమ్మలు తమ సంపాదనను వివిధ రంగాల్లో పెట్టుబడిగా పెడుతుంటారు. అయితే ఈ మధ్య చాలామంది సేఫ్ సైడ్గా ఇల్లు కొనడంపై దృష్టి పెట్టారు. సొట్టబుగ్గల సుందరి తాప్సీ కూడా ఇదే రకంగా తన సంపాదనను ఇళ్లపై ఇన్వెస్ట్ చేసింది. ముంబైలో ఒక ఇంటిని కొనుగోలు చేసిన ఈ అందాల భామకు హైదరాబాద్లోనూ ఒక సొంతిల్లు ఉందని ఇండస్ట్రీ వర్గాలు అంటుంటాయి. అయితే ఎప్పటి నుంచో చుట్టూ పచ్చదనంతో కూడిన విశాలమైన ఇల్లు కొనుక్కోవాలనే కోరిక తాప్సీకి బలంగా ఉండేదట.తాజాగా హైదరాబాద్లోనే మరో ఇంటిని కొనుక్కోవడం ద్వారా ఆ కోరిక తీర్చుకోవాలని ఈ అందాల భామ భావిస్తోందని వార్తలు వినిపిస్తున్నాయి. ఇందుకు సంబంధించిన తాప్సీ అప్పుడే ప్రయత్నాలు కూడా మొదలుపెట్టిందని తెలుస్తోంది. అయితే ఈ మధ్య తెలుగులో 'ఆనందో బ్రహ్మ' అనే సినిమాలో నటించిన తాప్సీ ఆ సినిమాకు రెమ్యూనరేషన్ తీసుకోకుండా లాభాల్లో వాటా తీసుకోవాలని నిర్ణయించుకుంది.ఆ సినిమాకు భారీగా లాభాలు రావడంతో సొట్టబుగ్గల సుందరికి కూడా బాగానే పారితోషికం రాబోతోందని, ఆ డబ్బుతోనే ఆమె హైదరాబాద్లో మరో ఇల్లు కొనుగోలు చేయాలని చూస్తోందని పలువురు చర్చించుకుంటున్నారు. త్వరలోనే సొంతింటిని కొనుగోలు చేసి తనకు నచ్చిన ఇంటీరియర్ డిజైనింగ్ చేసుకోవాలని తాప్సీ ప్లాన్ చేసుకుంటోందట. మొత్తానికి సినిమాల ద్వారా వచ్చిన సంపాదనను అమ్మడు తెలివిగా పెట్టుబడి పెడుతోందని ఆమె ఆలోచనను బట్టి అర్థం చేసుకోవచ్చు.
melli melliga balivudlo avakaasaalanu penchukuntunna aa sottabuggala sundari resentga maro illu konukkovadaniki plan chesukuntondata. ayithe ammadu ilaa kotta illu konukkovadam venuka asalu katha vere undani tack vinipistondi.cinimala dwara paapularayye muddugummalu tama sampaadananu vividha rangaallo pettubadigaa pedutuntaaru. ayithe ee madhya chaalaamandi sef saidga illu konadampai drushti pettaaru. sottabuggala sundari tapsi kuudaa ide rakamgaa tana sampaadananu illapai invest chesindi. mumbailo oka intini konugolu chesina ee andaala bhamaku hyderabadlonu oka sontillu undani industry vargaalu antuntaayi. ayithe eppati nuncho chuttu pachchadanamtho kuudina visaalamaina illu konukkovalane korika taapseeki balangaa undedata.taajaagaa hyderabadlone maro intini konukkovadam dwara aa korika teerchukovaalani ee andaala bhama bhaavistondani vaartalu vinipistunnaayi. induku sambandhinchina tapsi appude prayatnaalu kuudaa modalupettindani telustondi. ayithe ee madhya telugulo 'aanando brahma' ane cinemalo natinchina tapsi aa sinimaaku remuneration teesukokunda laabhaallo wata teesukovaalani nirnayinchukundi.aa sinimaaku bhariga labhalu raavadamtho sottabuggala sundariki kuudaa bagane paaritoshikam rabotondani, aa dabbuthone aame hyderabadlo maro illu konugolu cheyalani chustondani paluvuru charchinchukuntunnaaru. twaralone sontintini konugolu chesi tanaku nachina interiar desining chesukovalani tapsi plan chesukuntondata. mottaaniki cinimala dwara vachina sampaadananu ammadu telivigaa pettubadi pedutondani aame aalochananu batti artham chesukovachhu.